**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

<<**\_\_\_\_\_\_**>> **\_\_\_\_\_\_\_\_\_\_\_\_\_\_\_\_\_ 2017թ. N\_\_\_\_\_\_\_ Ա**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

 Հիմք ընդունելով Հայաստանի Հանրապետության քաղաքացիական օրենսգրքի
605-րդ, <<Պետական կառավարչական հիմնարկների մասին>> Հայաստանի Հանրապետության օրենքի 4-րդ հոդվածները և Հայաստանի Հանրապետության կառավարության 2016 թվականի հոկտեմբերի 13-ի N1067-Ն որոշմամբ հաստատված կարգի դրույթները՝ Հայաստանի Հանրապետության կառավարությունը ***ո ր ո շ ու մ է.***

 1. <<Հայաստանի Հանրապետության կառավարությանն առընթեր պետական գույքի կառավարման վարչության աշխատակազմ>> պետական կառավարչական հիմնարկին ամրացված Հայաստանի Հանրապետության սեփականություն հանդիսացող, Հայաստանի Հանրապետության Սյունիքի մարզի Տեղ համայնքի Ս. Բարխուդարյան փողոց 11 հասցեում գտնվող 4 700 000 ՀՀ դրամ գնահատված արժեքով 421.2 քառ. մետր մակերեսով շենքը և դրա զբաղեցրած, օգտագործման ու սպասարկման համար անհրաժեշտ 0.0405 հեկտար մակերեսով հողամասը /այսուհետ` գույք 1/, նվիրաբերել Հայաստանի Հանրապետության Սյունիքի մարզի Տեղ համայնքին՝ hամայնքային զարգացման կենտրոն ստեղծելու պայմանով:

 2. <<Հայաստանի Հանրապետության կառավարությանն առընթեր պետական գույքի կառավարման վարչության աշխատակազմ>> պետական կառավարչական հիմնարկին ամրացված Հայաստանի Հանրապետության սեփականություն հանդիսացող, Հայաստանի Հանրապետության Սյունիքի մարզի Տեղ համայնքի Ս. Բարխուդարյան փողոց 11/1 հասցեում գտնվող 7 100 000 ՀՀ դրամ գնահատված արժեքով 158.3 քառ. մետր մակերեսով շենքը և դրա զբաղեցրած, օգտագործման ու սպասարկման համար անհրաժեշտ 0.0127 հեկտար մակերեսով հողամասը /այսուհետ` գույք 2/ նվիրաբերել Հայաստանի Հանրապետության Սյունիքի մարզի Տեղ համայնքին՝ նախադպրոցական ուսումնական հաստատություն շահագործելու պայմանով:

 3. Հայաստանի Հանրապետության կառավարությանն առընթեր պետական գույքի կառավարման վարչության պետին՝ սույն որոշումն ուժի մեջ մտնելուց հետո երկամսյա ժամկետում Հայաստանի Հանրապետության Սյունիքի մարզի Տեղ համայնքի ղեկավարի հետ կնքել սույն որոշման 1-ին և 2-րդ կետերում նշված գույք 1-ի և գույք 2-ի նվիրաբերության պայմանագրեր՝ դրանցում սահմանելով, որ.

1) համայնքը պարտավորվում է համաձայն Սյունիքի մարզի 2017-2025 թթ. զարգացման պլանի՝ մինչև 2025 թվականի ավարտը գույք 1-ի շենքի և բակի վերանորոգման նպատակով իրականացնել 40.0 մլն դրամի ներդրում,

2) նվիրաբերության պայմանի խախտման դեպքում՝ նվիրաբերությունը կհամարվի վերացված և Հայաստանի Հանրապետության կառավարության պահանջով Հայաստանի Հանրապետության Սյունիքի մարզի Տեղ համայնքը պարտավոր է Հայաստանի Հանրապետությանը վերադարձնել նվիրաբերված գույք 1-ը և գույք 2-ը՝ դրա վրա կատարված անբաժանելի բարելավումների հետ միասին,

3) պայմանագրերից բխող նոտարական վավերացման և իրավունքների պետական գրանցման հետ կապված ծախսերը ենթակա են վճարման Հայաստանի Հանրապետության Սյունիքի մարզի Տեղ համայնքի միջոցների հաշվին:

 **ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման անհրաժեշտության վերաբերյալ**

ՀՀ տարածքային կառավարման և զարգացման նախարարությունը ՀՀ կառավարությանն առընթեր պետական գույքի կառավարման վարչություն է ներկայացրել ՀՀ Սյունիքի մարզի Տեղ համայնքի ղեկավարի գրությունը՝ ՀՀ Սյունիքի մարզի Տեղ համայնքի Ս. Բարխուդարյան 11 և 11/1 հասցեներում գտնվող հիվանդանոցի և ծննդատան շենքերը /անշարժ գույքի նկատմամբ իրավունքների պետական գրանցման N08102015-09-0018 և N08102015-09-0018 վկայականններ/ համայնքին սեփականության իրավունքով փոխանցելու խնդրանքով:

Համայնքի ղեկավարը գրությամբ դիմել է նաև ՀՀ կառավարությանն առընթեր պետական գույքի կառավարման վարչության պետըին՝ կից ներկայացնելով ՀՀ Սյունիքի մարզի Տեղ խոշորացված համայնքի զարգացման ներդրումային ծրագիրը՝ համաձայն որի Ս. Բարխուդարյան 11/1 հասցեում գտնվող շենքում 2009թ. տեղակայված է <<Տեղի թիվ 2 նախադպրոցական հաստատություն>> ՀՈԱԿ-ը: Շենքի պահպանումը և շահագործումը իրականացվում է համայնքի կողմից, շենքի վերանորոգման նպատակով արդեն իսկ համայնքի կողմից կատարվել է մոտ 900,000.0 ՀՀ դրամի ներդրում:

 Ըստ համայնքի ղեկավարի կողմից ներկայացված ծրագրի՝ համայնքը պարտավորվում է համաձայն Սյունիքի մարզի 2017-2025 թթ. զարգացման պլանի՝ մինչև 2025 թվականի ավարտը նախագծով նվիրաբերվող գույք 1-ի շենքի և բակի վերանորոգման նպատակով իրականացնել 40.0 մլն դրամի ներդրում:

Ներկայացված ծրագրի համաձայն նախկին հիվանդանոցի շենքը չի գործում և գտնվում է անմխիթար վիճակում:Համայնքի կողմից նախատեսվում է ստեղծել <<Տեղ Համայնքի զարգացման հիմնադրամ>>, որի միջոցների հաշվին նշված շինությունում կհիմնադրվի համայնքային զարգացման կենտրոն, որում կներառվի՝ հիմնադրամի և զարգացման ծրագրի կենտրոն, լեզվի ուսուցման կենտրոն, ձեռքի աշխատանքների արհեստանոց: Կենտրոնում նախատեսվում է տեղակայել նաև համայնքի ատամնաբուժին, ՏՏ ոլորտի նախաձեռնող խմբին, կշահագործվի հյուրանոց կացարանային նպատակների համար և այլն:

 Ներկայացված նախագծով առաջարկվում է ՀՀ կառավարությանն առընթեր պետական գույքի կառավարման վարչության աշխատակազմ>> պետական կառավարչական հիմնարկին ամրացված Հայաստանի Հանրապետության սեփականություն հանդիսացող, ՀՀ Սյունիքի մարզի Տեղ համայնքի Ս. Բարխուդարյան փողոց 11 հասցեում գտնվող գույքը նվիրաբերել ՀՀ Սյունիք մարզի Տեղ համայնքին՝ hամայնքային զարգացման կենտրոն ստեղծելու պայմանով, իսկ ՀՀ Սյունիքի մարզի Տեղ համայնքի Ս. Բարխուդարյան փողոց 11/1 հասցեում գտնվող գույքը նվիրաբերել ՀՀ Սյունիքի մարզի Տեղ համայնքին՝ նախադպրոցական ուսումնական հաստատություն շահագործելու պայմանով:

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

 **Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին:**

<<Գ**ույք նվիրաբերելու մասին>>** Հայաստանի Հանրապետության կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնի:

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման կապակցությամբ Հայաստանի Հանրապետության կառավարության պետական բյուջեում ծախսերի և եկամուտների էական ավելացման կամ նվազեցման բացակայության մասին**

 <<Գ**ույք նվիրաբերելու մասին>>** Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

 **ՏԵՂԵԿԱՆՔ**

 **ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՄՇԱԿՄԱՆ ՀԱՄԱՐ ՀԻՄՔ ՀԱՆԴԻՍԱՑՈՂ ԻՐԱՎԱԿԱՆ ԱԿՏԵՐԻ ՄԱՍԻՆ

 <<Իրավական ակտերի մասին>> ՀՀ օրենքը,

 ՀՀ քաղաքացիական օրենսգիրքը,

 <<Պետական կառավարչական հիմնարկների մասին>> ՀՀ օրենքը

 ՀՀ կառավարության 2016 թվականի հոկտեմբերի 13-ի <<Պետական սեփականություն հանդիսացող գույքի նվիրաբերության կարգը հաստատելու մասին>> N1067-Ն որոշումը

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ կառավարության որոշման նախագծի վերաբերյալ**

**շահագրգիռ մարմիններից ստացված առարկությունների և առաջարկությունների ամփոփման վերաբերյալ**

|  |  |  |  |
| --- | --- | --- | --- |
| **Առարկության, առաջարկության հեղինակը,****գրության ստացման ամսաթիվը, գրության համարը** |  **Առարկության.առաջարկության բովանդակությունը** | **Եզրակացու-թյուն** | **Կատարված փոփոխոությունները** |
| 1 | **2** | **3** | 4 |
| ՀՀ ֆինանսների նախարարություն 19.09.2017թ. N01/9-5/16819-17 | Նախագծի վերաբերյալ բովանդակային առումով առաջարկություններ չկան:Նախագծի 3-րդ կետի 1-ին ենթակետի համաձայն` նվիրաբերվող գույք 1-ի շենքի և բակի վերանորոգման նպատակով ՀՀ Սյունիքի մարզի Տեղ համայնքը կիրականացնի 40 մլն դրամի ներդրում: Նշված ներդրու­մային պարտա­վորության չափի վերաբերյալ դիրքորոշում հնարավոր չէ ձևավորել` վերանորոգման աշ­խա­տանք­ների սահ­մանված կարգով հաստատված ու փորձագիտական դրա­կան եզ­րա­կա­ցություն ունեցող նախագծանա­խա­հաշ­վա­յին փաստաթղթերի բացակայության պատճառով: |  | ՀՀ կառավարությանն առընթեր պետական գույքի կառավարման վարչության և համայնքի միջև կնքվում է համապատասխան պայմանագիր, համաձայն որի գույքը համարվում է գրավադրված մինչև համայնքի կողմից ստանձնած պարտավորությունների լիարժեք կատարումը, որի վերահսկողությունը իրականացվում է վարչության համապատասխան ստորաբաժանման կողմից: |
| ՀՀ կառավարությանն առընթեր անշարժ գույքի կադաստրի պետական կոմիտե 05.09.2017թ. ՄՍ/5386-17  | Առաջարկություններ և դիտողություններ չունի |
| ՀՀ տարածքային կառավարման և զարգացման նախարարություն 04.09.2017թ. 01/15.2/5635-17  | Առաջարկություններ և դիտողություններ չունի |
| ՀՀ արդարադատության նախարարություն 03.10.2017թ. N01/14/17465-17 | <<Գույք նվիրաբերելու մասին>> Հայաստանի Հանրապետության կառավարության որոշման նախագիծը համապատասխանում է ՀՀ օրենսդրության պահանջներին: |